การท่องเที่ยว ผลักดันอาหารวิถีถิ่นเชิงอัตลักษณ์จังหวัดพัทลุง 22 สูตร เพิ่มมูลค่าทางเศรษฐกิจ
นายกู้เกียรติ วงศ์กระพันธุ์ ผู้ว่าราชการจังหวัดพัทลุง ดร. นาที รัชกิจประการ ประธานคณะที่ปรึกษารองนายกรัฐมนตรี ( นายอนุทิน ชาญวีรกูล ) นางสาววิลาวรรณ โป้บุญส่ง รักษาราชการแทน ท่องเที่ยวและกีฬาจังหวัดพัทลุง ร่วมแถลงข่าวและเปิดงานเผยแพร่สูตรอาหารวิถีถิ่นพัทลุง ที่โรงแรมศิวา รอยัล อำเภอเมือง จังหวัดพัทลุง เพื่อเพิ่มมูลค่าทางเศรษฐกิจ โดยคัดเลือกพัฒนาสูตรอาหารท้องถิ่นให้เป็นสินค้าเชิงอัตลักษณ์ (ร้านอาหาร) ภายใต้แนวคิด "เขา ป้า นา เลสาป ทะเลน้อย " จุดเด่นและเสน่ห์ของอาหารพื้นบ้าน ผลิตภัณฑ์ที่หลากหลายประเภท  จำนวน 22 สูตร จาก 11 ชุมชน จังหวัดพัทลุง ที่มีวัตถุดิบเฉพาะถิ่นที่น่าสนใจ มีความเป็นเอกลักษณ์เฉพาะตัว นำมาต่อยอด พัฒนาเป็นสูตรอาหาร เพื่อส่งเสริมการท่องเที่ยวจังหวัดพัทลุงและเพิ่มมูลค่าทางเศรษฐกิจกลับคืนสู่ชุมชน หวังสร้างรายได้จากการท่องเที่ยวเพิ่มมากขึ้นผู้ว่าราชการจังหวัดพัทลุง กล่าวว่า สูตรอาหารวิถีถิ่นพัทลุงจำนวน 22 สูตร  จาก 11 ชุมชน  ต่อยอดจากกิจกรรมพัฒนาสูตรอาหารท้องถิ่นพัทลุงเพื่อเพิ่มมูลค่าทางเศรษฐกิจและเพื่อสนองตามนโยบายเร่งด่วนของรัฐบาลในการกระตุ้นเศรษฐกิจของประเทศ มี  "เมนูแกงคั่วกลิ้งไก่ว่านสาวหลง" จากอำเภอศรีนครินทร์ ของศูนย์เรียนรู้เครือข่ายสินแพรทองในคอนเช็ปเขา "เมนูน้ำพริกปลาย่าง" จากอำเภอป่าพะยอม ของล่อง แก่งหนามมดแดง ( ชุมชนลานช่อย ) ในคอนเซปป่า, "เมนูข้าวผัดปลาดุกร้าทรงเครื่อง" จากอำเภอบางแก้ว ของวิสาหกิจชุมชนบุชรอ จากโครงการฟาร์มตัวอย่างตามพระราชดำริฯ ในคอนเซปต์นา, "เมนูหลนปลาดุกร้า" จากอำเภอเขาชัยสน ของชุมชนเวียงวังเขียนบางแก้ว ในคอนเซปเลสาบ และ "เมนูกุ้งสามน้ำผัดชอสมะขาม" จากอำเภอปากพะยูน ของท่องเที่ยวเชิงอนุรักษ์บ้านเกาะเสือ ในคอนเซปทะเลน้อยดร. นาที รัชกิจประการ ประธานคณะที่ปรึกษารองนายกรัฐมนตรี ( นายอนุทิน ชาญวีรกูล ) กล่าวว่า กระบวนการในการพัฒนาสูตรอาหารท้องถิ่นให้เป็นสินค้าเชิงอัตลักษณ์ตามขั้นตอนตั้งแต่การเลือกวัตถุดิบที่น่าสนใจ พร้อมจัดตั้งทีมที่ปรึกษาให้คำแนะนำดูแลอย่างใกล้ชิดกับคนในชุมชน เพื่อให้ได้สูตรอาหารที่ตรงตามอัตลักษณ์ มีรูปลักษณ์ให้สวยงาม ตลอดจนแนะนำการตกแต่งหน้าตาและการวาง "Food Stylist for Food Sustainability" นอกจากนี้ ภายในงานจัดแสดงโชว์ศิลปะวัฒนธรรมท้องถิ่นชุดการแสดงโนรา ที่ตื่นตาตื่นใจ มีบูธนิทรรศการให้ความรู้เรื่องราวของสูตรอาหารท้องถิ่นพัทลุง รวมทั้งแนะนำเส้นทางท่องเที่ยวในจังหวัดในรูปแบบใหม่เชื่อมโยงกับผลิตภัณฑ์ที่พัฒนาจากวิถีชีวิตชุมชน สู่แหล่งท่องเที่ยวเชิงวิถีถิ่น